প্রাচীন মিশরীয় মমি থেকে শুরু করে ১৮ তম শতাব্দীর "গ্লোবিউলস" এবং নিউরনের উপর বৈজ্ঞানিক গবেষণা পর্যন্ত ইতিহাসের প্রথম দিকের পুরো সময় জুড়ে নিউরোসায়েন্স অনুশীলনের প্রমাণ পাওয়া যায়। প্রথমদিকে সভ্যতায় মানুষের মস্তিষ্ক সম্পর্কে জ্ঞান অর্জনের পর্যাপ্ত উপায়ের অভাব ছিল। মনের অভ্যন্তরীণ ক্রিয়াকলাপ সম্পর্কে তাদের অনুমানগুলি সঠিক ছিল না। প্রাথমিক দৃষ্টিভঙ্গিতে মস্তিষ্কের ক্রিয়াকলাপ গুলিকে "ক্র্যানিয়াল স্টাফিং" প্রকারের রূপ বলে মনে করা হত। প্রাচীন মিশরে, মধ্যযুগের শেষের দিক থেকে, মমি প্রস্তুতির জন্য, মস্তিষ্ককে নিয়মিতভাবে অপসারণ করা হয়েছিল, কারণ তখন হৃদয়কেই বুদ্ধিমত্তার অবস্থানস্থল বলে ধরে নেওয়া হয়েছিল। হেরোডোটাসের মতে, মমি প্রস্তুতির প্রথম ধাপের সময়: "সবচেয়ে নিখুঁত অনুশীলন হ'ল লোহার হুক দিয়ে যতটা সম্ভব মস্তিষ্কের নির্যাস করা এবং হুকটি যেখানে পৌঁছাতে পারে না সেগুলি ড্রাগের সাথে মিশ্রিত করা হয়"। পরবর্তী পাঁচ হাজার বছরে, এই মতামতটির বিপরীত রুপ প্রাকাশিত হয়েছে; মস্তিষ্ক এখনও বুদ্ধিমত্তার অবস্থানস্থল হিসাবে পরিচিত, যদিও পূর্বের তথাকথিত চলিত ভাষায় এখনও "মন দিয়ে স্মরণে রাখার" মতই রয়েছে।

প্রারম্ভিক মতামত
----------------

"মস্তিষ্ক[*স্থায়ীভাবে অকার্যকর সংযোগ*]" শব্দের জন্য হায়ারোগ্লিফ
খ্রিস্টপূর্ব ১৭ তম শতাব্দীতে লিখিত এডুইন স্মিথ সার্জিকাল প্যাপিরাস, এর মধ্যে রয়েছে প্রাচীনতম মস্তিষ্কের উল্লেখ। প্যাপিরাসে আটবার উল্লেখিত মস্তিষ্কের হায়ারোগ্লিেফে, মাথায় আঘাত প্রাপ্ত দুই রোগীর উপসর্গ, রোগ নির্ণয় এবং রোগের পূর্বাভাসের বর্ণনা দেওয়া আছে, যাদের মস্তিষ্কের খুলির অস্থিতে ভাঙন ছিল। প্যাপিরাসের লেখকের (যুদ্ধক্ষেত্রের সার্জন) মূল্যায়ন থেকে এই ইঙ্গিত পাওয়া যায় যে প্রাচীন মিশরীয়দের মস্তিষ্কের আঘাতের প্রভাব সম্পর্কে অস্পষ্ট ধারণা ছিল। যদিও উপসর্গগুলি ভাল এবং বিস্তারিত ভাবে লিখিত রয়েছে, কিন্তু চিকিৎসাবিদ্যা বিষয়ক নজিরের অনুপস্থিতি স্পষ্ট। লেখক রচনাংশে "উন্মুক্ত মস্তিষ্কের স্পন্দন" বিষয়টি উল্লেখ করেন এবং মস্তিষ্কের পৃষ্ঠকে তামার ধাতুমলের ঢেউ ওঠা পৃষ্ঠের সাথে তুলনা করেন (যা প্রকৃতপক্ষে একধরনের gyral-sulcal প্যাটার্ন)। আঘাতের Laterality (মস্তিষ্কের একটি দিকের উন্নত বিকাশ অথবা আধিপত্য) উপসর্গের Laterality এর সাথে সম্পর্কিত ছিল, এবং মাথায় আঘাতের পর বাকরোধ ("কথা বলতে না পারা") ও খিঁচুনি ("অত্যধিক কাঁপুনি") উভয়ের বর্ণনা করা ছিল। প্রাচীন মানব সভ্যতার পর্যবেক্ষণগুলি কেবলমাত্র মৌলিক যান্ত্রিকতা এবং করোটির সুরক্ষার গুরুত্ব সম্পর্কে আপেক্ষিক বোধশক্তি দেয়। তদ্ব্যতীত, সাধারনের ঐকমত্যে মানব শরীরচর্চার সাথে সম্পর্কিত চিকিৎসাবিদ্যা অনুশীলন পুরাকথা ও কুসংস্কার ভিত্তিক ছিল, যুদ্ধক্ষেত্রের সার্জনের চিন্তাভাবনা অভিজ্ঞতাযুক্ত ছিল এবং লজিক্যাল ও সহজ পর্যবেক্ষণ বলে মনে হয়।

খ্রিস্টপূর্ব প্রথম সহস্রাব্দের দ্বিতীয়ার্ধে প্রাচীন গ্রীকরা মস্তিষ্কের কার্যকারিতা সম্পর্কে ভিন্ন মত পোষণ করতেন। যেহেতু হিপোক্র্যাটিক ডাক্তাররা মানব দেহকে পবিত্র বলে বিবেচনা করতেন, তাই তারা ব্যবচ্ছেদের অনুশীলন করতেন না। গ্রীক দৃষ্টিভঙ্গিতে মস্তিষ্কের কার্যকারিতা সাধারণ শারীরবৃত্তীয় গবেষণায় অজ্ঞাত ছিল। কথিত আছে, ক্রোটনের পিথাগোরান অ্যালকমায়োন ই (খ্রিস্টপূর্ব ৬ষ্ঠ ও ৫ম শতাব্দী) সর্বপ্রথম মস্তিষ্ককে মনের অবস্থানস্থল হিসেবে বিবেচনা করেছিলেন। প্রাচীন কর্তৃপক্ষের মতে, "তিনি বিশ্বাস করতেন যে চেতনার পীঠস্থান (সেন্সরিয়াম) হল মস্তিষ্ক। এতে পরিচালনার শক্তি আছে। সকল ইন্দ্রিয় কোন না কোনভাবে মস্তিষ্কের সঙ্গে সংযুক্ত; ফলশ্রুতিতে, মস্তিষ্ক আঘাত প্রাপ্ত হলে এদের কাজ করার ক্ষমতা লোপ পায়। সংবেদন সংশ্লেষণ করার শক্তি মস্তিষ্ককে চিন্তার কেন্দ্রবিন্দু করে তোলে: অনুভূতির সঞ্চয় স্মৃতি ও বিশ্বাস প্রদান করে এবং যখন এগুলো স্থিতিশীল করা হয় তখন আমাদের জ্ঞান লাভ হয়। খ্রিস্টপূর্ব চতুর্থ শতাব্দীতে হিপোক্রেটিস মস্তিষ্ককে বুদ্ধিমত্তার অবস্থানস্থল বলে বিশ্বাস করতেন (অ্যালকমায়োনের কাজের উপর ভিত্তি করে)। খ্রিস্টপূর্ব ৪র্থ শতাব্দীতে অ্যারিস্টটল মনে করতেন যে, যেহেতু হৃদয় বুদ্ধিমত্তার অবস্থানস্থল ছিল, সেহেতু মস্তিষ্কে রয়েছে রক্তের শীতলীকরণের পদ্ধতি। তিনি যুক্তি দেন যে মানুষ পশুদের চেয়ে বেশি যুক্তিসঙ্গত, কারণ তাদের গরম রক্ত ঠান্ডা করার জন্য একটি বৃহত্তর মস্তিষ্ক আছে।

মানব দেহের পবিত্রতা সম্পর্কে গ্রীক চিন্তার বিপরীতে, মিশরীয়রা শতাব্দীর পর শতাব্দী ধরে তাদের মৃত দেহ যত্নসহকারে রক্ষা করেছিল, এবং মানব দেহের নিয়মতান্ত্রিক অধ্যয়ন করত। হেলেনিস্টিক যুগে, চালসেডনের হেরোফিলাস (খ্রিস্ট.৩৩৫/৩৩০-২৮০/২৫০ খ্রিস্টপূর্বাব্দ) এবং ইরসিস্ট্রাটাস (খ্রিস্ট .৩০০-২৪০ খ্রিস্টপূর্বাব্দ) কেবলমাত্র মস্তিষ্ক ও স্নায়ুতন্ত্রের অ্যানাটমি এবং ফিজিওলজি নয়, জৈব-বিজ্ঞানের আরও অনেক ক্ষেত্রে মৌলিক অবদান রেখেছিলেন।হেরোফিলাস শুধুমাত্র সেরিব্রাম এবং সেরিবেলামকে আলাদা করেননি, বরং ভেন্ট্রিকেলসের প্রথম সুস্পষ্ট বর্ণনা প্রদান করেন। ইরসিস্ট্রাটাস জীবন্ত মস্তিষ্কের উপর পরীক্ষা-নিরীক্ষা করে ব্যবহারিক প্রয়োগ ব্যবহার করেন। তাঁদের কাজ এখন বেশিরভাগই হারিয়ে গেছে, এবং আমরা তাদের সাফল্যের কথা জানি মূলত আনুষঙ্গিক উৎসের মাধ্যমে। তাদের কিছু আবিষ্কার তাদের মৃত্যুর এক সহস্রাব্দ পরে পুনরায় আবিষ্কৃৃত হয়েছিল।

রোমান সাম্রাজ্যের সময়, গ্রীক অ্যানাটমিস্ট গ্যালেন অন্যান্য অমানব স্তন্যপায়ী প্রাণীদের মধ্যে ভেড়া, বানর, কুকুর, শূকরের মস্তিষ্কের ব্যবচ্ছেদ করেন। তিনি এই সিদ্ধান্তে পৌঁছেছিলেন যে, যেহেতু সেরিবেলাম মস্তিষ্কের চেয়ে ঘন ছিল, তাই এটি অবশ্যই পেশী নিয়ন্ত্রণ করে, আর নরম সেরিব্রাম ইন্দ্রিয়ের পরিশোধন করতে সহায়ক। গ্যালেন আরো বলেন যে মস্তিষ্কের ভেন্ট্রিকেলসের মাধ্যমে প্রাণীদের আত্মার গতিবিধি হত। "এছাড়াও, তার ক্রেনিয়াল স্নায়ু এবং মেরুদণ্ডের সম্পর্কে অধ্যয়ন অসাধারণ ছিল। তিনি উল্লেখ করেন যে নির্দিষ্ট মেরুদণ্ডের স্নায়ু নির্দিষ্ট পেশীকে নিয়ন্ত্রণ করে, এবং পেশীর পারস্পরিক ক্রিয়ার সম্পর্কেও তাঁর ধারণা ছিল। মেরুদণ্ডের কার্যকারিতার পরবর্তী অগ্রগতি বোঝার জন্য আমাদের অবশ্যই ঊনবিংশ শতাব্দীর বেল এবং ম্যাগেন্ডি এর অপেক্ষা করতে হবে"।

মধ্যযুগ
-------

ইসলামী ঔষধ মধ্যযুগে কীভাবে মন ও শরীর পরস্পরের উপর ক্রিয়া করে এবং মানসিক স্বাস্থ্য বোঝার প্রয়োজনীয়তার উপর জোর দেয়। সার্কা ১০০০, আল-জাহরায়ি, ইসলামিক আইবেরিয়াতে বসবাসকারী, স্নায়বিক রোগীদের মূল্যায়ন করেন এবং মাথার আঘাত, মাথার খুলির হাড়, মেরুদণ্ডের আঘাত, হাইড্রোসেফালাস, সাবডুরাল ইফিউশন এবং মাথাব্যথার অস্ত্রোপচার করেন। পারস্যে, অভিসেনা (ইবনে-সিনা) মাথার খুলির হাড় এবং তাদের অস্ত্রোপচারের চিকিৎসা সম্পর্কে বিস্তারিত জ্ঞান উপস্থাপন করেন। অভিসেনাকে কেউ কেউ আধুনিক ঔষধের জনক হিসেবে বিবেচনা করে। তিনি ঔষধের উপর ৪০টি খণ্ড লিখেছেন যার মধ্যে সবচেয়ে উল্লেখযোগ্য হচ্ছে কানুন, একটি মেডিকেল এনসাইক্লোপিডিয়া যা বিশ্ববিদ্যালয়ে একটি প্রধান উপাদান হয়ে আছে প্রায় ১০০ বছর ধরে। তিনি এছাড়াও অনিদ্রা, উন্মাদনা, ভ্রম, দুঃস্বপ্ন, স্মৃতিভ্রংশ, মৃগীরোগ, স্ট্রোক, পক্ষাঘাত, প্রতিরোধ, বিষণ্ণতা এবং কম্পন ব্যাখ্যা করেন। তিনি সিজোফ্রেনিয়ার মত একটি অবস্থা আবিষ্কার করেন, যাকে তিনি জুনুন মুফ্রিট নামে অভিহিত করেন, যার বৈশিষ্ট্যগুলি হল অধীরতা, আচরণ এবং ঘুমের ব্যাঘাত, প্রশ্নের অনুপযুক্ত উত্তর প্রদান করা, এবং মাঝে মাঝে কথা বলায় অক্ষমতা। এছাড়াও অভিসেনা সেরিবেলার ভার্মিস আবিষ্কার করেন, যাকে তিনি শুধু ভার্মিস এবং কউডেট নিউক্লিয়াস বলে অভিহিত করেন। উভয় শব্দই আজও নিউরোঅ্যানাটমিতে ব্যবহৃত হয়। তিনি প্রথম ব্যক্তি যিনি মস্তিষ্কের মাঝামাঝি ভেন্ট্রিকল বা ফ্রন্টাল লোবে ঘাটতির সঙ্গে মানসিক ঘাটতি যুক্ত করেন। মধ্যযুগীয় মুসলিম বিশ্বে সক্রিয় আবুলকাসি, আভেররোস, আভেঞ্জোর এবং মাইমোনিডস মস্তিষ্ক সম্পর্কিত বেশ কিছু চিকিৎসা সমস্যার বর্ণনা দিয়েছেন।

১৩ এবং ১৪ শতকের মধ্যে, ইউরোপের প্রথম অ্যানাটমি পাঠ্যপুস্তক, যাতে মস্তিষ্কের বর্ণনা অন্তর্ভুক্ত রয়েছে, মনদিনো দে লুজি এবং গুইডো দা ভিগেভানো দ্বারা লিখিত।

রেনেসাঁ
-------

লিওনার্দো দা ভিঞ্চির মানব খুলির একটি স্কেচ
আন্দ্রেয়াস ভেসালিয়াস, মানুষের মৃতদেহের উপর কাজ করার সময়, গ্যালেনিকের অ্যানাটমির দর্শনে সমস্যা খুঁজে পেয়েছিলেন। মস্তিষ্ক এবং সাধারণ স্নায়ুতন্ত্র উভয়ের ব্যবচ্ছেদের সময় ভেসালিয়াস অনেক কাঠামোগত বৈশিষ্ট্য উল্লেখ করেছেন। অনেক শারীরবৃত্তীয় বৈশিষ্ট্য যেমন পুটামেন এবং কর্পাস ক্যালোসামের রেকর্ড করা ছাড়াও, ভেসালিয়াস প্রস্তাব করেন যে মস্তিষ্ক আরো সাত জোড়া 'মস্তিষ্ক স্নায়ু' নিয়ে গঠিত, প্রতিটি একটি বিশেষ কাজের সঙ্গে যুক্ত। অন্যান্য পণ্ডিতেরা মানব মস্তিষ্কের নিজস্ব বিস্তারিত স্কেচ যোগ করে ভেসালিয়াসের কাজকে আরও এগিয়ে নিয়ে যায়। এছাড়াও, রেনে ডেসকার্টেসও মস্তিষ্কের শারীরবিদ্যা অধ্যয়ন করেন, এবং মনের সাথে মস্তিষ্কের সম্পর্কের বিষয়টি মোকাবেলা করার জন্য দ্বৈতবাদ তত্ত্ব প্রস্তাব করেন। মস্তিষ্কের সেরিব্রোস্পাইনাল তরল সঞ্চালনের প্রক্রিয়া রেকর্ড করার পর, তিনি পরামর্শ দেন যে পিনিয়াল গ্রন্থি হল সেই স্থান যেখানে মনের সাথে মস্তিষ্ক পরস্পরের উপর ক্রিয়া করে। জান সোয়ামারডাম একটি বায়ুনিরোধী সিরিঞ্জে ডগায় অল্প পরিমাণে জল দিয়ে কাটা ব্যাঙের উরুর পেশী স্থাপন করেন এবং যখন তিনি স্নায়ুর পেশী সংকুচিত করেন, তখন পানির স্তর বৃদ্ধি পায় না, বরং অতি অল্প পরিমাণে কমে যায়, যা বেলুনবাদী তত্ত্বকে (পেশী বাতাস বা তরলকে প্রসারিত করে সংকোচন করে) প্রকট করে। আচরণ যে উদ্দীপনা ভিত্তিক সেই ধারণাকে সামনে আনার জন্য, স্নায়ুর উদ্দীপনা যে চলাফেরার কারণ এই ধারণার একটি গুরুত্বপূর্ণ প্রভাব ছিল। থমাস উইলিস স্নায়বিক চিকিৎসা বিকাশের জন্য মস্তিষ্ক, স্নায়ু এবং আচরণের অধ্যয়ন করেছিলেন। তিনি ব্রেইনস্টেম, সেরিবেলাম, ভেন্ট্রিকল, এবং মস্তিষ্ক গোলার্ধের গঠন বিস্তারিতভাবে বর্ণনা করেছিলেন।

আধুনিক যুগ
----------

মূল নিবন্ধ: স্নায়ুবিজ্ঞান
১৮ তম শতকের দ্বিতীয়ার্ধে লুইগি গালভানি, লুসিয়া গালিয়াজ্জি গালভানি এবং জিওভান্নি আলদিনি স্নায়ুতে বিদ্যুতের ভূমিকা প্রথম পর্যবেক্ষণ করেন। ১৮১১ সালে, সিজার জুলিয়েন জিন লিগাললুইস প্রথমবারের মত মস্তিষ্কের একটি অংশের নির্দিষ্ট কাজ সঠিকভাবে বর্ণনা করেন। তিনি পশুর ব্যবচ্ছেদ ও ক্ষতের মধ্যে শ্বাস প্রশ্বাস সম্পর্কিত অধ্যয়ন করেন এবং মেডুলা ওবলঙ্গটার মধ্যে শ্বাস কেন্দ্র খুঁজে পান। ১৮১১ থেকে ১৮২৪ সালের মধ্যে চার্লস বেল এবং ফ্রাঁসোয়া মাগেন্ডি ব্যবচ্ছেদ ও জীবচ্ছেদের মাধ্যমে আবিষ্কার করেন যে মেরুদণ্ডে অঙ্কীয় শিকড় মোটর আবেগ এবং পিছনের শিকড় সংবেদনশীল নিবেশ (বেল-ম্যাগেন্ডি আইন) পায়। ১৮২০ সালে, জিন পিয়ের ফ্লোরেন্স প্রাণীর মস্তিষ্কের নির্দিষ্ট স্থানের ক্ষত সম্পন্ন করার পরীক্ষামূলক পদ্ধতির প্রবর্তন করেন, যা প্রাণীদের গতিশীলতা, সংবেদনশীলতা এবং আচরণের উপর এর প্রভাব বর্ণনা করে। মধ্য শতাব্দীতে, এমিল ডু বোইস-রেইমন্ড, জোহানেস পিটার মুলার এবং হারমান ফন হেলমহোল্টজ দেখিয়েছেন যে নিউরনগুলোকে বৈদ্যুতিকভাবে উত্তেজিত করা যায় এবং তাদের কাজকর্ম সংলগ্ন নিউরনের বৈদ্যুতিন অবস্থাকে প্রভাবিত করে।

১৮৪৮ সালে জন মার্টিন হারলো বর্ণনা করেন যে ফিনিয়াস গেজ একটি বিস্ফোরক দুর্ঘটনায় লোহার ট্যাম্পিং রড দ্বারা তার ফ্রন্টাল লোব ছিদ্র করে ফেলেন। তিনি প্রিফ্রন্টাল কর্টেক্স এবং কার্যনির্বাহীর মধ্যে সংযোগের একটি কেস স্টাডি হয়ে ওঠেন। ১৮৬১ সালে ব্রোকা বাইসেট্রে হাসপাতালের একজন রোগীর কথা শুনেছিলেন, যার ২১ বছরের বাক্ রোধ এবং পক্ষাঘাত ছিল, কিন্তু সে কোন উপলব্ধি বা মানসিক কার্যকারিতা হারায়নি। ব্রোকা একটি ময়নাতদন্ত করেন এবং নির্ধারণ করেন যে রোগীর বাম মস্তিষ্ক গোলার্ধের ফ্রন্টাল লোবে ক্ষত আছে। ব্রোকা ১৮৬৫ সালে বারো জন রোগীর ময়নাতদন্ত থেকে তার ফলাফল প্রকাশ করেন। তার কাজ অন্যদের সংবেদনশীলতা এবং মোটর ফাংশনের সাথে আরো মস্তিষ্কের অংশকে সংযুক্ত করার লক্ষ্যে সাবধানে ময়নাতদন্ত করতে অনুপ্রাণিত করে। আরেকজন ফরাসি স্নায়ুবিজ্ঞানী, মার্ক ড্যাক্স এক প্রজন্ম আগে একই ধরনের পর্যবেক্ষণ করেছিলেন। ব্রোকার অনুমান জন হিউলিঙ্গস জ্যাকসন দ্বারা পরিচালিত মৃগী রোগীদের পর্যবেক্ষণ দ্বারা সমর্থিত, যিনি ১৮৭০ সালে শরীরের মধ্যে খিঁচুনির অগ্রগতি দেখে মোটর কর্টেক্সের সংগঠন সঠিকভাবে অনুমান করেন। কার্ল ওয়ার্নিক ভাষা উপলব্ধি এবং উৎপাদনে নির্দিষ্ট মস্তিষ্ক কাঠামোর বিশেষায়িত তত্ত্ব আরো উন্নত করেন। রিচার্ড ক্যাটন ১৮৭৫ খরগোশ এবং বানরের মস্তিষ্ক গোলার্ধের বৈদ্যুতিক ঘটনা সম্পর্কে তার আবিষ্কার উপস্থাপন করেন। ১৮৭৮ সালে, হারমান মুঙ্ক কুকুর এবং বানরের মধ্যে দৃষ্টিশক্তির জন্য জরুরী অসিপিটাল কর্টিক্যাল স্থানটি খুঁজে পান, এবং হার্ভি কুশিং ১৯০৯ সালে খুঁজে পান যে স্পর্শ বোধ পোস্টসেন্ট্রাল জাইরাসের মধ্যে অবস্থিত। আধুনিক গবেষণা এখনও কোরবিনিয়ান ব্রডম্যানের সাইটোআর্কিটেক্টোনিক (কোষের গঠনের অধ্যয়ন) সংজ্ঞা ব্যবহার করে, দেখায় যে কর্টেক্সের স্বতন্ত্র ক্ষেত্রগুলি নির্দিষ্ট কাজ বাস্তবায়নে সক্রিয় করা হয়।

১৮৯০-এর দশকের শেষের দিকে অণুবীক্ষণ যন্ত্র আবিষ্কার এবংকামিল্লো গলজি স্টেইনিং প্রক্রিয়ায় সিলভার ক্রোম্যাট লবণ ব্যবহার করে একক নিউরনের জটিল কাঠামো উন্মোচন করার পর মস্তিষ্কের গবেষণা আরো অত্যাধুনিক হয়ে ওঠে। তার কৌশল সান্তিয়াগো রামোন ওয়াই কাজল দ্বারা ব্যবহৃত হয় এবং নিউরন মতবাদ গঠিত হয়, অনুমান করা হয় যে মস্তিষ্কের কার্যকরী একক হল নিউরন। মস্তিষ্ক জুড়ে নিউরনের ব্যাপক পর্যবেক্ষণ, বর্ণনা এবং শ্রেণিবিভাগের জন্য গলজি এবং রামোন ওয়াই কাজল ১৯০৬ সালে শারীরবিদ্যা বা মেডিসিনে নোবেল পুরস্কার ভাগ করে নেন। নিউরন মতবাদের অনুমান পেশী এবং নিউরনের বৈদ্যুতিক উত্তেজনায় গালভানির প্রবর্তিত পরীক্ষা দ্বারা সমর্থিত হয়।১৮৯৮ সালে ব্রিটিশ বিজ্ঞানী জন নিউপোর্ট ল্যাংলি প্রথম পেরিফেরাল স্নায়ু কোষের সাথে স্নায়ু তন্তুর সংযোগ শ্রেণীবদ্ধ করার জন্য "স্বায়ত্তশাসিত" শব্দটি রচনা করেন। ল্যাংলি রাসায়নিক রিসেপ্টর তত্ত্বের জনক এবং "রিসেপ্টিভ পদার্থ" ধারণার প্রবর্তক হিসেবে পরিচিত। ঊনবিংশ শতাব্দীর শেষভাগে ফ্রান্সিস গোচ স্নায়ুতন্ত্রের কার্যকারিতা নিয়ে বেশ কিছু পরীক্ষা-নিরীক্ষা চালান। ১৮৯৯ সালে তিনি "ইনএক্সাইটেবল" বা "রিফ্রক্টরি পর্যায়ের" বর্ণনা করেন যা স্নায়ুর আবেগের মধ্যে সংঘটিত হয়। তার প্রাথমিক ফোকাস ছিল কীভাবে স্নায়ুর পরস্পরের উপর ক্রিয়া, পেশী এবং চোখকে প্রভাবিত করে।

হাইনরিশ ওবারস্টেইনার ১৮৮৭ সালে "CNS এর অ্যানাটমি এবং শারীরবিদ্যা ইনস্টিটিউট" প্রতিষ্ঠা করেন, যা পরে ভিয়েনা ইউনিভার্সিটি স্কুল অফ মেডিসিনের নিউরোলজিক্যাল বা ওবারস্টেইনার ইনস্টিটিউট নামে পরিচিত হয়। এটি ছিল বিশ্বের প্রথম মস্তিষ্ক গবেষণা প্রতিষ্ঠান। তিনি সেরিবেলার কর্টেক্সের অধ্যয়ন করেন, রেডলিচ-ওবারস্টাইনার অঞ্চল বর্ণনা করেন এবং ১৮৮৮ সালে নিউরোঅ্যানাটমির উপর প্রথম বই লিখেন। রবার্ট বারানী, যিনি ভেস্টিবিউলার অ্যাপারেটাস এর শারীরবিদ্যা এবং প্যাথলজি নিয়ে কাজ করতেন, তিনি এই স্কুলে ভর্তি হন, ১৯০০ সালে স্নাতক। ওবারস্টেইনার পরে অটো মারবার্গ দ্বারা রহিত হন।

বিংশ শতাব্দী
------------

বিংশ শতাব্দীতে স্নায়ুবিজ্ঞান একটি স্বতন্ত্র ঐক্যবদ্ধ একাডেমিক শৃঙ্খলা হিসেবে স্বীকৃত হতে শুরু করে, কেবলমাত্র স্নায়ুতন্ত্রের গবেষণার পরিবর্তে বিভিন্ন শাখার সাথে সম্পর্কিত বিজ্ঞানের গুণনীয়ক হিসেবে পরিচিতি লাভ করে।

ইভান পাভলভ নিউরোফিজিওলজির অনেক ক্ষেত্রে অবদান রাখেন। তার বেশিরভাগ কাজের মধ্যে ছিল আচরণের ধারাবাহিক স্বতন্ত্র পার্থক্য, কন্ডিশনিং এবং অনিচ্ছাকৃত প্রতিক্রিয়া ক্রিয়া নিয়ে গবেষণা। ১৮৯১ সালে পাভলভকে সেন্ট পিটার্সবার্গের ইনস্টিটিউট অফ এক্সপেরিমেন্টাল মেডিসিনে আমন্ত্রণ জানানো হয় শারীরবিদ্যা বিভাগের আয়োজন ও পরিচালনার জন্য। বারো বছরের গবেষণার পর, তিনি ১৮৯৭ সালে দ্য ওয়ার্ক অফ দ্য ডাইজেস্টিভ গ্রন্থি প্রকাশ করেন। তার পরীক্ষা-নিরীক্ষা দিয়ে, তিনি ১৯০৪ সালে শারীরবিদ্যা ও মেডিসিনে নোবেল পুরস্কার অর্জন করেন। একই সময়ে, ভ্লাদিমির বেখতেরেভ ১৫টি নতুন রিফ্লেক্সের আবিষ্কার করেন এবং এটি শর্তসাপেক্ষ রিফ্লেক্স অধ্যয়ন সম্পর্কে পাভলভের সাথে তার প্রতিযোগিতার জন্য পরিচিত। তিনি ১৯০৭ সালে সেন্ট পিটার্সবার্গ স্টেট মেডিকেল একাডেমিতে সাইকোনিউরোলজিক্যাল ইনস্টিটিউট প্রতিষ্ঠা করেন যেখানে তিনি আলেকজান্দ্রে ডোগিলের সাথে কাজ করেন। ইনস্টিটিউটে, তিনি মস্তিষ্ক অনুসন্ধান একটি বহুশৃঙ্খলামূলক পদ্ধতি হিসেবে প্রতিষ্ঠিত করার চেষ্টা করেন। ১৯৫০ সালে, ১৪ ই জুলাই রাশিয়ার মস্কোতে উচ্চতর স্নায়ু কার্যকলাপ ইনস্টিটিউট প্রতিষ্ঠিত হয়।

চার্লস স্কট শেরিংটনের কাজ রিফ্লেক্সের উপর কেন্দ্রীভূত ছিল এবং তার পরীক্ষার মাধ্যমে তিনি মোটর ইউনিট আবিষ্কার করেন। তার ধারণাগুলি ছিল কোষের একক আচরণকে কেন্দ্র করে যাকে তিনি সিন্যাপস বলে অভিহিত করেন। শেরিংটন নোবেল পুরস্কার পেয়েছিলেন, রিফ্লেক্সগুলির সংহত অ্যাক্টিভেশন এবং পেশীগুলির পারস্পরিক আন্তঃকরণের প্রদর্শনের জন্য (শেরিংটনের আইন)। শেরিংটন এছাড়াও টমাস গ্রাহাম ব্রাউনের সাথে কাজ করেন যিনি ১৯১১ সালে কেন্দ্রীয় প্যাটার্ন জেনারেটর সম্পর্কে প্রথম ধারণা তৈরি করেন। ব্রাউন স্বীকার করেন যে পদক্ষেপের প্রাথমিক প্যাটার্ন কর্টেক্সের আদেশ ছাড়াই মেরুদণ্ড দ্বারা উৎপাদিত হতে পারে।

অ্যাসিটাইলকোলিন ছিল প্রথম নিউরোট্রান্সমিটার যা সনাক্ত করা হয়। হার্ট টিস্যুর উপর তার কাজের জন্য ১৯১৫ সালে হেনরি হ্যালেট ডেল প্রথম এটিকে সনাক্ত করেন। ১৯২১ সালে গ্রাজের অটো লোয়ে কর্তৃক এটি একটি নিউরোট্রান্সমিটার হিসেবে নিশ্চিত করা হয়। লোউই উভচর প্রাণীদের মধ্যে প্রথম "হুমোরাল উবার্রাগবারকেইট ডার হার্জনার্ভনউইরকুং" প্রদর্শন করেন। তিনি প্রাথমিকভাবে ভ্যাগাস্টফ (Vagus Substance) নামটি দিয়েছিলেন কারণ এটি Vagus স্নায়ু থেকে মুক্তি পায় এবং ১৯৩৬ সালে তিনি লিখেছিলেন: "আমি আর অ্যাড্রিনালিনের মাধ্যমে সিম্পাথিকাসস্টফ চিহ্নিত করতে দ্বিধা বোধ করি না।"

স্নায়ুতন্ত্রের প্রতিক্রিয়ার জন্য threshold দেখায় এমন একটি গ্রাফ।
বিংশ শতাব্দীর প্রথম দিকে স্নায়ুবিজ্ঞানীদের জন্য একটি প্রধান প্রশ্ন ছিল স্নায়ু আবেগের শারীরবিদ্যা। ১৯০২ সালে এবং আবার ১৯১২ সালে, জুলিয়াস বার্নস্টাইন অনুমান করেন যে অ্যাক্সনাল ঝিল্লিতে আয়নের পারমেবিলিটি পরিবর্তনের ফলস্বরূপ action potential তৈরি হয়।

বার্নস্টাইন প্রথম ঝিল্লি জুড়ে resting potential এর জন্য নর্নস্ট সমীকরণ প্রবর্তন করেন। ১৯০৭ সালে, লুই লাপিক পরামর্শ দেন যে action potential তৈরি হয় যখন একটি সীমা (threshold) অতিক্রম করা হয়, যা পরে আয়নিক আচরণের গতিশীল ব্যবস্থার হিসেবে দেখানো হবে। সংবেদনশীল অঙ্গ এবং স্নায়ু কোষের কার্যকারিতা নিয়ে অনেক গবেষণা পরিচালনা করেন ব্রিটিশ শারীরতত্ত্ববিদ কিথ লুকাস এবং তার প্রবক্তা এডগার আদ্রিয়ান। বিংশ শতাব্দীর প্রথম দশকে কিথ লুকাসের পরীক্ষা প্রমাণ করে যে পেশী সম্পূর্ণভাবে সংকুচিত হয় বা একদম ই হয় না, এটি অল-অর-নো নীতি হিসেবে উল্লেখ করা হয়। এডগার আদ্রিয়ান ব্যাঙের উপর পরীক্ষা-নিরীক্ষার সময় স্নায়ুর তন্তু পর্যবেক্ষণ করেন। এটা প্রমাণ করে যে বিজ্ঞানীরা শুধু পরোক্ষভাবে নয়, সরাসরি স্নায়ুতন্ত্রের কার্যকারিতা অধ্যয়ন করতে পারেন। এর ফলে এই পরীক্ষার জন্য নিউরোফিজিওলজি এবং উদ্ভাবনের ক্ষেত্রে পরিচালিত বিভিন্ন পরীক্ষার দ্রুত বৃদ্ধি পায়। আদ্রিয়ানের প্রাথমিক গবেষণার অধিকাংশই ভ্যাকুয়াম টিউব আটকানোর অধ্যয়ন দ্বারা অনুপ্রাণিত হয়। একই সময়ে, জোসেফট এরল্যাঙ্গার এবং হার্বার্ট গ্যাসার কম ভোল্টেজে চালানো যায় এইরূপ অসিলোস্কোপ এর আবিষ্কার করতে সক্ষম হন এবং পর্যবেক্ষণ করতে সক্ষম হন যে action potential দুটি পর্যায়ে ঘটেছে- একটি স্পাইক পরের স্পাইকটিকে অনুসরণ করে। তারা আবিষ্কার করেন যে স্নায়ু অনেক আকারে পাওয়া যায়, তাদের প্রতিটির উত্তেজনার জন্য নিজস্ব সম্ভাবনা আছে। এই গবেষণার মাধ্যমে, এই জুটি আবিষ্কার করেন যে action potential এর বেগ সরাসরি স্নায়ু ফাইবারের ব্যাসের সমানুপাতিক এবং তাদের কাজের জন্য তাঁরা নোবেল পুরস্কার লাভ করেন।

কেনেথ কোল ১৯৩৭ সালে কলাম্বিয়া বিশ্ববিদ্যালয়ে যোগদান করেন এবং ১৯৪৬ সাল পর্যন্ত সেখানে অবস্থান করেন যেখানে তিনি স্নায়ু টিস্যুর বৈদ্যুতিক বৈশিষ্ট্যের মডেলিং করেন। Action potential সম্পর্কে বার্নস্টাইনের অনুমান কোল এবং হাওয়ার্ড কার্টিস দ্বারা নিশ্চিত করা হয়, যিনি দেখিয়েছেন যে একটি action potential এর সময় ঝিল্লি পরিচালন শক্তি বৃদ্ধি পায়। ডেভিড ই গোল্ডম্যান, কোলের সাথে কাজ করেন এবং ১৯৪৩ সালে কলম্বিয়া বিশ্ববিদ্যালয়ে গোল্ডম্যান সমীকরণ প্রাপ্ত করেন। অ্যালান লয়েড হজকিন, রকফেলার ইনস্টিটিউটে এক বছর (১৯৩৭-৩৮) অতিবাহিত করেন, যেখানে তিনি কোলের সাথে বিশ্রাম অবস্থায় অতিকায় স্কুইড এক্সনের ঝিল্লির D.C. resistance মাপার জন্য যোগ দেন। তাঁরা ১৯৩৯ সালে স্কুইডের অতিকায় ফাইবার মধ্যে অভ্যন্তরীণ ইলেকট্রোড ব্যবহার শুরু করেন এবং কোল ১৯৪৭ সালে ভোল্টেজ ক্ল্যাম্প কৌশল বিকশিত করেন। হজকিন এবং অ্যান্ড্রু হাক্সলি পরে একটি অতিকায় স্কুইডের অ্যাক্সনের নিউরনে বৈদ্যুতিক সংকেত সঞ্চালনের জন্য একটি গাণিতিক মডেল উপস্থাপন করেন, যা হজকিন-হাক্সলি মডেল নামে পরিচিত হয়। ১৯৬১-১৯৬২ সালে রিচার্ড ফিটজহিউ এবং জে নাগুমো হজকিন-হাক্সলিকে সরলীকৃত করেন, যাকে ফিটজহিউ-নাগুমো মডেল নামে পরিচিত হয়। ১৯৬২ সালে বার্নার্ড কাটজ সিন্যাপস নামে পরিচিত নিউরনের মধ্যবর্তী শূন্যস্থান জুড়ে নিউরোট্রান্সমিশন মডেল করেন। ১৯৬৬ সালে শুরুতে, এরিক কান্ডেল এবং সহযোগীরা, এপিলিশিয়াতে শিখতে পারা এবং স্মৃতি সঞ্চয়ের সাথে সংশ্লিষ্ট নিউরনের জৈব রাসায়নিক পরিবর্তন পরীক্ষা করেন। ১৯৮১ সালে ক্যাথরিন মরিস এবং হ্যারল্ড লেকার, এই মডেল গুলি মরিস-লেকার মডেলে একত্রিত করেন। এই ধরনের ক্রমবর্ধমান পরিমেয় কাজ অসংখ্য জৈবিক নিউরন মডেল এবং স্নায়বিক গণনার মডেলের জন্ম দেয়।

এরিক কান্ডেল এবং সহযোগীরা উল্লেখ করেছেন যে ডেভিড রিওচ, ফ্রান্সিস ও স্মিট এবং স্টিফেন কুফলাররা এই ক্ষেত্র স্থাপনে গুরুত্বপূর্ণ ভূমিকা পালন করেছেন। রিওচ ১৯৫০-এর দশকে ওয়াল্টার রিড আর্মি ইনস্টিটিউট অফ রিসার্চের ক্লিনিক্যাল সাইকিয়াট্রির সাথে মৌলিক অ্যানাটমি ও শারীরবৃত্তীয় গবেষণার সূচনা করেন। একই সময়ে, স্মিট ম্যাসাচুসেটস ইনস্টিটিউট অফ টেকনোলজির জীববিজ্ঞান বিভাগের মধ্যে একটি স্নায়ুবিজ্ঞান গবেষণা প্রোগ্রাম প্রতিষ্ঠা করেন। তিনি এখানে জীববিজ্ঞান, রসায়ন, পদার্থবিজ্ঞান এবং গণিত একত্রিত করেন। প্রথম ফ্রিস্ট্যান্ডিং স্নায়ুবিজ্ঞান বিভাগ (তারপর সাইকোবায়োলজি নামে পরিচিত) ১৯৬৪ সালে ইউনিভার্সিটি অফ ক্যালিফোর্নিয়া, আরভিন জেমস এল ম্যাকগাঘ দ্বারা প্রতিষ্ঠিত হয়। স্টিফেন কুফলার ১৯৬৬ সালে হার্ভার্ড মেডিকেল স্কুলে নিউরোবায়োলজি বিভাগ শুরু করেন। "নিউরোসায়েন্স" শব্দটির প্রথম আনুষ্ঠানিক ব্যবহার শুরু হতে পারে ১৯৬২ সালে ফ্রান্সিস ও স্মিটের "নিউরোসায়েন্স রিসার্চ প্রোগ্রামে", যা ম্যাসাচুসেটস ইনস্টিটিউট অফ টেকনোলজি দ্বারা আয়োজিত হয়েছিল।

সময়ের সাথে সাথে, মস্তিষ্ক গবেষণা দার্শনিক, পরীক্ষামূলক এবং তাত্ত্বিক পর্যায়ের মধ্য দিয়ে গেছে, মস্তিষ্কের সিমুলেশনের উপর কাজ ভবিষ্যতে গুরুত্বপূর্ণ হবে বলে ভবিষ্যদ্বাণী করা হয়েছে।

স্নায়ুবিজ্ঞান সংস্থা এবং প্রতিষ্ঠান
------------------------------------

স্নায়ুতন্ত্র সম্পর্কে ক্রমবর্ধমান আগ্রহের ফলে, সকল স্নায়ুবিজ্ঞানীদের একটি ফোরাম প্রদানের জন্য বেশ কয়েকটি বিশিষ্ট স্নায়ুবিজ্ঞান সংস্থা এবং প্রতিষ্ঠান গঠন করা হয়েছে। বৃহত্তম পেশাদারী স্নায়ুবিজ্ঞান সংস্থা সোসাইটি ফর নিউরোসায়েন্স (এসএফএন), যা মার্কিন যুক্তরাষ্ট্রে অবস্থিত কিন্তু অন্যান্য দেশের অনেক সদস্য এতে অন্তর্ভুক্ত। 

**প্রধান প্রতিষ্ঠান ও প্রতিষ্ঠানের তালিকা**| ফাউন্ডেশন | ইন্সটিটিউট বা সংস্থা |
| --- | --- |
| ১৮৮৭ | ভিয়েনা ইউনিভার্সিটি স্কুল অফ মেডিসিনের ওবারস্টেইনার ইনস্টিটিউট |
| ১৯০৩ | ইন্টারন্যাশনাল অ্যাসোসিয়েশন অফ একাডেমীর ব্রেইন কমিশন |
| ১৯০৭ | সেন্ট পিটার্সবার্গ স্টেট মেডিকেল একাডেমীতে সাইকোনিউরোলজিক্যাল ইনস্টিটিউট |
| ১৯৪৭ | ন্যাশনাল ইনস্টিটিউট অফ মেন্টাল হেলথ এন্ড নিউরোসায়েন্সেস |
| ১৯৫০ | ইনস্টিটিউট অফ হায়ার নার্ভাস অ্যাক্টিভিটি |
| ১৯৬০ | আন্তর্জাতিক মস্তিষ্ক গবেষণা সংস্থা |
| ১৯৬৩ | ইন্টারন্যাশনাল সোসাইটি ফর নিউরোকেমিস্ট্রি |
| ১৯৬৮ | ইউরোপিয়ান ব্রেইন এন্ড বিহেভিয়ার সোসাইটি |
| ১৯৬৮ | ব্রিটিশ নিউরোসায়েন্স এসোসিয়েশন |
| ১৯৬৯ | সোসাইটি ফর নিউরোসায়েন্স |
| ১৯৯৭ | ন্যাশনাল ব্রেইন রিসার্চ সেন্টার |

২০১৩ সালে, ব্রেইন ইনিশিয়েটিভ যুক্তরাষ্ট্রে ঘোষণা করা হয়। ২০১৭ সালে একটি আন্তর্জাতিক মস্তিষ্ক উদ্যোগ তৈরি করা হয়, বর্তমানে সাতটিরও বেশি জাতীয় পর্যায়ের মস্তিষ্ক গবেষণা উদ্যোগ (মার্কিন যুক্তরাষ্ট্র, ইউরোপ, অ্যালেন ইনস্টিটিউট, জাপান, চীন, অস্ট্রেলিয়া, কানাডা, কোরিয়া, ইজরায়েল) যা চারটি মহাদেশ বিস্তৃত রয়েছে।

তথ্যসূত্র
---------

1. ↑  Bartley, A. J.; Jones, D. W.; Weinberger, D. R. (১৯৯৭-০২-০১)। "Genetic variability of human brain size and cortical gyral patterns."। *Brain* (ইংরেজি ভাষায়)। **120** (2): 257–269। আইএসএসএন 0006-8950। ডিওআই:10.1093/brain/120.2.257।
2. 1 2 3 4  Gross, Charles G. (1987), "Neuroscience, Early History of", in Adelman, George (ed.), *Encyclopedia of Neuroscience* (PDF), Birkhauser Verlag AG, pp. 843–847, ISBN 978-3764333331, retrieved 25 November 2013
3. ↑  Kandel, ER; Schwartz, JH; Jessell, TM (২০০০)। *Principles of Neural Science*। New York: McGraw-Hill। আইএসবিএন 978-0-8385-7701-1।
4. 1 2  Bear, Mark F. (২০০১)। *Neuroscience : exploring the brain*। Connors, Barry W. Paradiso, Michael A. (2nd ed সংস্করণ)। Baltimore, Md.: Lippincott Williams & Wilkins। আইএসবিএন 0-683-30596-4। ওসিএলসি 45015888। উদ্ধৃতি শৈলী রক্ষণাবেক্ষণ: অতিরিক্ত লেখা (link)
5. ↑  Al-Rodhan, Nayef R. F.; Fox, John L. (১৯৮৬-০৭-০১)। "Al-Zahrawi and Arabian neurosurgery, 936–1013 ad"। *Surgical Neurology* (ইংরেজি ভাষায়)। **26** (1): 92–95। আইএসএসএন 0090-3019। ডিওআই:10.1016/0090-3019(86)90070-4।
6. ↑  Aciduman, Ahmet; Arda, Berna; Özaktürk, Fatma G.; Telatar, Ümit F. (২০০৯-০৭-০১)। "What does Al-Qanun Fi Al-Tibb (The Canon of Medicine) say on head injuries?"। *Neurosurgical Review* (ইংরেজি ভাষায়)। **32** (3): 255–263। আইএসএসএন 1437-2320। ডিওআই:10.1007/s10143-009-0205-5।
7. ↑  "Early history of IBRO: The birth of organized neuroscience"। *Neuroscience* (ইংরেজি ভাষায়)। **72** (1): 283–306। ১৯৯৬-০৫-০১। আইএসএসএন 0306-4522। ডিওআই:10.1016/0306-4522(95)00073-9।
8. ↑  Nanda, Anil; Khan, Imad Saeed; Apuzzo, Michael L. (২০১৬-০৩-০১)। "Renaissance Neurosurgery: Italy's Iconic Contributions"। *World Neurosurgery* (ইংরেজি ভাষায়)। **87**: 647–655। আইএসএসএন 1878-8750। ডিওআই:10.1016/j.wneu.2015.11.016।
9. ↑  Ieva, Antonio Di; Tschabitscher, Manfred; Prada, Francesco; Gaetani, Paolo; Aimar, Enrico; Pisano, Patrizia; Levi, Daniel; Nicassio, Nicola; Serra, Salvatore (২০০৭-০৭-০১)। "The neuroanatomical plates of Guido da Vigevano"। *Neurosurgical Focus* (ইংরেজি ভাষায়)। **23** (1): 1–4। আইএসএসএন 1092-0684। ডিওআই:10.3171/FOC-07/07/E15।
10. ↑  Van Laere, J. (১৯৯৩)। "[Vesalius and the nervous system]"। *Verhandelingen - Koninklijke Academie Voor Geneeskunde Van Belgie*। **55** (6): 533–576। আইএসএসএন 0302-6469। পিএমআইডি 8209578।
11. ↑  Cobb, Matthew. (২০০২)। *Exorcizing the animal spirits : Jan Swammerdam on nerve function*। Nature publishing group। ওসিএলসি 492586949।
12. ↑  LEGALLOIS, Julien Jean César. (১৮৩০)। *Œuvres de Car Legallois ... Avec des notes de M. Pariset.*। ওসিএলসি 561497035।
13. ↑  Rengachary, Setti S.; Lee, Jonathan; Guthikonda, Murali (২০০৮-০৭-০১)। "MEDICOSOCIAL PROBLEMS ENGENDERED WITH THE DISCOVERY OF THE BELL-MAGENDIE LAW"। *Neurosurgery* (ইংরেজি ভাষায়)। **63** (1): 164–172। আইএসএসএন 0148-396X। ডিওআই:10.1227/01.NEU.0000335083.93093.06।
14. ↑  Finkelstein, Gabriel Ward, author.। *Emil du Bois-Reymond : neuroscience, self, and society in nineteenth-century Germany*। আইএসবিএন 978-0-262-31484-8। ওসিএলসি 1014477084। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
15. ↑  Macmillan, Malcolm (২০০১-০৮-০১)। "John Martyn Harlow: Obscure Country Physician?"। *Journal of the History of the Neurosciences*। **10** (2): 149–162। আইএসএসএন 0964-704X। ডিওআই:10.1076/jhin.10.2.149.7254।
16. 1 2  Kandel, Eric R. Mack, Sarah, art editor.। *Principles of neural science*। আইএসবিএন 978-0-07-139011-8। ওসিএলসি 918899790। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)
17. ↑  Fishman, Ronald S. (১৯৯৫-০১-০১)। "Brain wars: Passion and conflict in the localization of vision in the brain"। *Documenta Ophthalmologica* (ইংরেজি ভাষায়)। **89** (1): 173–184। আইএসএসএন 1573-2622। ডিওআই:10.1007/BF01203410।
18. ↑  Cushing, Harvey (১৯০৯-০৫-০১)। "A NOTE UPON THE FARADIC STIMULATION OF THE POSTCENTRAL GYRUS IN CONSCIOUS PATIENTS.1"। *Brain* (ইংরেজি ভাষায়)। **32** (1): 44–53। আইএসএসএন 0006-8950। ডিওআই:10.1093/brain/32.1.44।
19. ↑  Langley, J. N. (১৮৯৮)। "On the Union of Cranial Autonomic (Visceral) Fibres with the Nerve Cells of the Superior Cervical Ganglion"। *The Journal of Physiology* (ইংরেজি ভাষায়)। **23** (3): 240–270। আইএসএসএন 1469-7793। ডিওআই:10.1113/jphysiol.1898.sp000726। পিএমআইডি 16992456। পিএমসি 1516595 অবাধে প্রবেশযোগ্য। উদ্ধৃতি শৈলী রক্ষণাবেক্ষণ: PMC বিন্যাস (link) [*স্থায়ীভাবে অকার্যকর সংযোগ*]
20. ↑  Langley, J. N. (১৯০৫)। "On the reaction of cells and of nerve-endings to certain poisons, chiefly as regards the reaction of striated muscle to nicotine and to curari"। *The Journal of Physiology* (ইংরেজি ভাষায়)। **33** (4-5): 374–413। আইএসএসএন 1469-7793। ডিওআই:10.1113/jphysiol.1905.sp001128। পিএমআইডি 16992819। পিএমসি 1465797 অবাধে প্রবেশযোগ্য। উদ্ধৃতি শৈলী রক্ষণাবেক্ষণ: PMC বিন্যাস (link) [*স্থায়ীভাবে অকার্যকর সংযোগ*]
21. ↑  MAEHLE, ANDREAS-HOLGER (২০০৪-০৪-০১)। ""Receptive Substances": John Newport Langley (1852–1925) and his Path to a Receptor Theory of Drug Action"। *Medical History*। **48** (2): 153–174। আইএসএসএন 0025-7273। পিএমআইডি 15151102।
22. ↑  "Gotch, Francis, (13 July 1853–15 July 1913), Waynflete Professor of Physiology from 1895, and Fellow of Magdalen College, Oxford; Corresponding Member Société de Biologie, Paris"। *Who Was Who*। Oxford University Press। ২০০৭-১২-০১।
23. ↑  Jellinger, K. A. (মার্চ ২০০৬)। "A short history of neurosciences in Austria"। *Journal of Neural Transmission* (ইংরেজি ভাষায়)। **113** (3): 271–282। আইএসএসএন 0300-9564। ডিওআই:10.1007/s00702-005-0400-7।
24. ↑  "APA PsycNet"। *doi.apa.org*। ডিওআই:10.1037/0003-066x.52.9.941। সংগ্রহের তারিখ ২০২০-০৮-৩১।
25. ↑  Bozhkova, Elena (অক্টোবর ২০১৮)। "Vladimir Mikhailovich Bekhterev"। *The Lancet Neurology*। **17** (9): 744। আইএসএসএন 1474-4422। ডিওআই:10.1016/s1474-4422(17)30336-8।
26. ↑  "The Nobel Prize in Physiology or Medicine 1932"। *NobelPrize.org* (ইংরেজি ভাষায়)। সংগ্রহের তারিখ ২০২০-০৮-৩১।
27. ↑  "Sherrington, Sir Charles Scott (1857–1952)"। *Oxford Dictionary of National Biography*। Oxford University Press। ২০১৮-০২-০৬।
28. ↑  "The intrinsic factors in the act of progression in the mammal"। *Proceedings of the Royal Society of London. Series B, Containing Papers of a Biological Character* (ইংরেজি ভাষায়)। **84** (572): 308–319। ১৯১১-১২-০৮। আইএসএসএন 0950-1193। ডিওআই:10.1098/rspb.1911.0077।
29. ↑  Brown, Thomas Graham; Sherrington, Charles Scott (১৯১১-১২-০৮)। "The intrinsic factors in the act of progression in the mammal"। *Proceedings of the Royal Society of London. Series B, Containing Papers of a Biological Character*। **84** (572): 308–319। ডিওআই:10.1098/rspb.1911.0077।
30. ↑  Whelan, Patrick J. (২০০৩)। "Developmental Aspects of Spinal Locomotor Function: Insights from Using the in vitro Mouse Spinal Cord Preparation"। *The Journal of Physiology* (ইংরেজি ভাষায়)। **553** (3): 695–706। আইএসএসএন 1469-7793। ডিওআই:10.1113/jphysiol.2003.046219। পিএমআইডি 14528025। পিএমসি 2343637 অবাধে প্রবেশযোগ্য। উদ্ধৃতি শৈলী রক্ষণাবেক্ষণ: PMC বিন্যাস (link) [*স্থায়ীভাবে অকার্যকর সংযোগ*]
31. ↑  Loewi, O. (১৯২১-১২-০১)। "Über humorale übertragbarkeit der Herznervenwirkung"। *Pflüger's Archiv für die gesamte Physiologie des Menschen und der Tiere* (জার্মান ভাষায়)। **189** (1): 239–242। আইএসএসএন 1432-2013। ডিওআই:10.1007/BF01738910।
32. ↑  Loewi, O. (১৯৩৬-১২-০১)। "Quantitative und qualitative Untersuchungen über den Sympathicusstoff"। *Pflüger's Archiv für die gesamte Physiologie des Menschen und der Tiere* (জার্মান ভাষায়)। **237** (1): 504–514। আইএসএসএন 1432-2013। ডিওআই:10.1007/BF01753035।
33. ↑  Bernstein, Julius (১৯০২-১১-০১)। "Untersuchungen zur Thermodynamik der bioelektrischen Ströme"। *Archiv für die gesamte Physiologie des Menschen und der Tiere* (জার্মান ভাষায়)। **92** (10): 521–562। আইএসএসএন 1432-2013। ডিওআই:10.1007/BF01790181।
34. ↑  Chweitzer, A. (জানুয়ারি ১৯৩৫)। "Recherches Sur les Lois de la Stimulation Électrique des Nerfs, Envisagée Comme Une Variation D'Intensité de Sens Constant"। *Archives Internationales de Physiologie*। **40** (4): 398–421। আইএসএসএন 0301-4541। ডিওআই:10.3109/13813453509143912।
35. ↑  Frank, Robert G. (১৯৯৪-০১-০১)। "Instruments, Nerve Action, and the All-or-None Principle"। *Osiris*। **9** (1): 208–235। আইএসএসএন 0369-7827। ডিওআই:10.1086/368737।
36. ↑  Garson, Justin (মার্চ ২০১৫)। "The Birth of Information in the Brain: Edgar Adrian and the Vacuum Tube"। *Science in Context* (ইংরেজি ভাষায়)। **28** (1): 31–52। আইএসএসএন 0269-8897। ডিওআই:10.1017/S0269889714000313।
37. ↑  Grant, Gunnar (২০০৬-১২-০১)। "The 1932 and 1944 Nobel Prizes in Physiology or Medicine: Rewards for Ground-Breaking Studies in Neurophysiology"। *Journal of the History of the Neurosciences*। **15** (4): 341–357। আইএসএসএন 0964-704X। ডিওআই:10.1080/09647040600638981। পিএমআইডি 16997762।
38. ↑  Cole, Kenneth S.; Curtis, Howard J. (১৯৩৯-০৫-২০)। "ELECTRIC IMPEDANCE OF THE SQUID GIANT AXON DURING ACTIVITY"। *Journal of General Physiology* (ইংরেজি ভাষায়)। **22** (5): 649–670। আইএসএসএন 0022-1295। ডিওআই:10.1085/jgp.22.5.649। পিএমআইডি 19873125। পিএমসি 2142006 অবাধে প্রবেশযোগ্য। উদ্ধৃতি শৈলী রক্ষণাবেক্ষণ: PMC বিন্যাস (link)
39. ↑  Von Gierke, Henning E. (১৯৯৯-০৮-২৩)। "David E. Goldman • 1910–1998"। *The Journal of the Acoustical Society of America*। **106** (3): 1225–1226। আইএসএসএন 0001-4966। ডিওআই:10.1121/1.428239।
40. ↑  Goldman, David E. (১৯৪৩-০৯-২০)। "POTENTIAL, IMPEDANCE, AND RECTIFICATION IN MEMBRANES"। *Journal of General Physiology* (ইংরেজি ভাষায়)। **27** (1): 37–60। আইএসএসএন 0022-1295। ডিওআই:10.1085/jgp.27.1.37। পিএমআইডি 19873371। পিএমসি 2142582 অবাধে প্রবেশযোগ্য। উদ্ধৃতি শৈলী রক্ষণাবেক্ষণ: PMC বিন্যাস (link)
41. ↑  Cowan, W. M.; Harter, D. H.; Kandel, E. R. (২০০০)। "The emergence of modern neuroscience: some implications for neurology and psychiatry"। *Annual Review of Neuroscience*। **23**: 343–391। আইএসএসএন 0147-006X। ডিওআই:10.1146/annurev.neuro.23.1.343। পিএমআইডি 10845068।
42. ↑  "Website Home Page"। *www.sfn.org* (ইংরেজি ভাষায়)। সংগ্রহের তারিখ ২০২০-০৮-৩১।
43. ↑  Fan, Xue; Markram, Henry (২০১৯-০৫-০৭)। "A Brief History of Simulation Neuroscience"। *Frontiers in Neuroinformatics*। **13**। আইএসএসএন 1662-5196। ডিওআই:10.3389/fninf.2019.00032। পিএমআইডি 31133838। পিএমসি 6513977 অবাধে প্রবেশযোগ্য।
44. ↑  Kreft, G.; Kovacs, G.G.; Voigtländer, T.; Haberler, C.; Hainfellner, J.A.; Bernheimer, H.; Budka, H. (২০০৮-১১-০১)। "125th anniversary of the Institute of Neurology (Obersteiner Institute) in Vienna. "Germ Cell" of Interdisciplinary Neuroscience"। *Clinical Neuropathology*। **27** (11): 439–443। আইএসএসএন 0722-5091। ডিওআই:10.5414/npp27439।
45. ↑  Richter, J. (সেপ্টেম্বর ২০০০)। "The brain commission of the international association of academies: the first international society of neurosciences"। *Brain Research Bulletin*। **52** (6): 445–457। আইএসএসএন 0361-9230। ডিওআই:10.1016/s0361-9230(00)00294-x। পিএমআইডি 10974483।
46. ↑  Reynolds, Edward H. (২০১৭-১২-২৬)। "The origins of the British Neuroscience Association"। *Neuroscience*। **367**: 10–14। আইএসএসএন 1873-7544। ডিওআই:10.1016/j.neuroscience.2017.09.057। পিএমআইডি 29066383।
47. ↑  "The Kavli Foundation | Advancing Basic Science for Humanity"। *www.kavlifoundation.org*। সংগ্রহের তারিখ ২০২০-০৮-৩১।
48. ↑  Amadio, Jordan; Bi, Guo-Qiang; Boshears, Paul Frederick; Carter, Adrian; Devor, Anna; Doya, Kenji; Garden, Hermann; Illes, Judy; Johnson, L. Syd M. (২০১৮-১০-১০)। "Neuroethics Questions to Guide Ethical Research in the International Brain Initiatives"। *Neuron* (English ভাষায়)। **100** (1): 19–36। আইএসএসএন 0896-6273। ডিওআই:10.1016/j.neuron.2018.09.021। পিএমআইডি 30308169। উদ্ধৃতি শৈলী রক্ষণাবেক্ষণ: অচেনা ভাষা (link)